**Tapani-myrsky** (muissa Pohjoismaissa **Dagmar-myrsky**) eli Suomessa **tapaninpäivän myrsky** oli Pohjoismaissa 24.–27. joulukuuta 2011 riehunut myrsky. Tapani-myrsky saavutti Norjan joulupäivänä aiheuttaen siellä paljon lukuisia tuhoja, ja se jatkoi matkaa Ruotsiin ja Suomeen niin, että se saavutti Suomen 26. joulukuuta. Myrskyn oletettiin aiheuttavan 45 miljoonan dollarin vahingot Norjassa. Suomessa sähköyhtiöt maksoivat noin 30 miljoonaa euroa korvauksia, ja sähköverkon korjaus maksoi suunnilleen saman verran, kun taas vakuutusyhtiöiden oletettiin maksavan noin 70 miljoonaa euroa korvauksia muun muassa metsätuhoista.

Meteorologinen historia
-----------------------

Tapani-myrskyn havaittiin 24. joulukuuta alkavan heikkona Newfoundlandin eteläpuolella. Myrsky liikkui Atlantin valtamerelle niin, että sen ilmanpaine oli matalimmillaan joulupäivän aikana. 26. joulukuuta myrsky saavutti Norjan. Myrsky jatkoi sen jälkeen matkaansa vauhdilla kohti itää, mutta koska se meni maitse, se oli heikentynyt merkittävästi varsinkin Venäjän saavuttaessaan. Seuraavana päivänä se oli jo liikkunut pois FU Berlinin kartoilta.

Jälkiseuraukset
---------------

Deutsche Bank arvioi, että puunhinta voi laskea myrskyn jäljiltä jopa 15 prosenttia.

Myrsky aiheutti merkittävän määrän poikkeuksellisen pitkiä sähkökatkoksia. Esim. Fortum arvioi sille aiheutuneen Suomessa noin 35 miljoonan euron kustannukset ja Ruotsissa 10 miljoonan euron kustannukset. Korjauksia tekivät enimmillään noin 750 henkeä.

Jälkiselvittelyissä eduskunta sääti vuonna 2013 voimaan tulleeseen Sähkömarkkinalakiin uudet toimitusvarmuustavoitteet. Niiden mukaan sähkökatko ei saa asemakaava-alueella kestää yli kuutta tuntia ja muualla yli 36 tuntia. Sähkönsiirtoyhtiöt joutuivat tekemään mittavat investoinnit, kun suuri osa pienjänniteverkon ilmajohdoista sijoitettiin maan alle. Tämän ennustettiin huomattavasti nostavan kuluttajien sähkölaskua.

Kuvia
-----

* Myrskyvahinkoja Moldessa Norjassa.Myrskyvahinkoja Moldessa Norjassa.
* Vaasan sisäsatama 26. joulukuuta 2011.Vaasan sisäsatama 26. joulukuuta 2011.
* Tapani-myrskyn metsätuhoja Katariinanlaaksossa Turussa.Tapani-myrskyn metsätuhoja Katariinanlaaksossa Turussa.

Lähteet
-------

1. ↑  Norske ekstremvær får navn *met.no*.  Arkistoitu 27.9.2015. Viitattu 23.9.2012. (norjaksi)
2. ↑  På annandag jul drar årets värsta storm över landet *hbl.fi*.  Arkistoitu 11.1.2012. Viitattu 23.9.2012. (ruotsiksi)
3. ↑  Claims from Windstorm Dagmar in Scandinavia to break $46m *insuranceinsight.eu*.  (englanniksi)
4. ↑  Turun Sanomat, 20.1.2012, s. 11
5. ↑  Åbo Underrättelser, 27.1.2012, s. 12
6. ↑  December 24, 2011 surface analysis *met.fu-berlin.de*.  Arkistoitu lokakuu 6, 2013. Viitattu syyskuu 23, 2012. (saksaksi)
7. ↑  December 25, 2011 surface analysis *met.fu-berlin.de*.  Arkistoitu lokakuu 6, 2013. Viitattu syyskuu 23, 2012. (saksaksi)
8. ↑  December 25, 2011 surface analysis *wetterzentrale.de*.  Arkistoitu elokuu 13, 2014. Viitattu syyskuu 23, 2012. (saksaksi)
9. ↑  December 26, 2011 surface analysis *met.fu-berlin.de*.  Arkistoitu elokuu 13, 2014. Viitattu syyskuu 23, 2012. (saksaksi)
10. ↑  December 26, 2011 surface analysis *wetterzentrale.de*.  Arkistoitu elokuu 13, 2014. Viitattu syyskuu 23, 2012. (saksaksi)
11. ↑  December 27, 2011 surface analysis *met.fu-berlin.de*.  Arkistoitu elokuu 13, 2014. Viitattu syyskuu 23, 2012. (saksaksi)
12. ↑  December 28, 2011 surface analysis *met.fu-berlin.de*.  Arkistoitu elokuu 13, 2014. Viitattu syyskuu 23, 2012. (saksaksi)
13. ↑  Stormen Dagmar guld för skogsbolag *affarsvarlden.se*.  (ruotsiksi)
14. ↑
15. ↑   (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Tapani (myrsky)** Wikimedia Commonsissa